Vesiorel

Vesiorel ehk hüdraulis on tänapäeva oreli otsene eelkäija, millel on klaviatuur, silindrikujulised lõõtsad ja heli tekitavad viled. Vesioreli leiutas 3. sajandil eKr Ktesibios Aleksandriast, kellele omistatakse ka veepumba, vesikella ja vee jõul toimivate mehaaniliste laululindude leiutamine.

Kuigi vesi ei olnud hüdraulises peajõud, ühtlustati selle abil käsipumbaga sissepuhutava õhu survet. Heli tekkis pronkstorudes, mille pikkus oli erinev. Algul oli vilesid vaid üks rida, 3. sajandil pKr ehitati 4, 6 ja isegi 8 vilereaga oreleid. 

Vesioreli põhipuudused olid, et see vajas täpset konstrueerimist ja pidevat hooldamist, kuna läks ruttu rooste. 

Aastaks 200 asendati veepaak lõõtsaga.

Orel
Vanarooma muusika